stanford-oval/wikipedia huggingface dataset:
Georg Vierling

Georg Vierling (1820–1901) oli saksalainen säveltäjä, urkuri ja kuoronjohtaja. Hän oli Christian Heinrich Rinckin ja Adolph Bernhard Marxin (1842–1845) oppilas. Hän aloitti 1847 urkurina ja kuoronjohtajana Frankfurt an der Oderissa, jossa hän järjesti tilauskonsertteja. Hän johti 1852–1853 Mainzin mieskuoroa ja siirtyi sitten Berliiniin, jonne hän perusti Bach-seuran mutta johti samalla myös konserttiyhdistyksiä Frankfurtissa ja Potsdamissa. Hän sai 1882 nimityksen professoriksi ja Berliinin taideakatemian jäseneksi. Hänen sävellystuotantonsa koostuu lähinnä kuorolauluista ja kantaateista, mutta siihen sisältyy myös laajempia kuoroteoksia, jotka olivat aikanaan suosittuja.
Geilon kulttuurikirkko

| Geilon kulttuurikirkko Geilo kulturkyrkje |
| --- | --- |

Sijainti:  Hol, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  2010
Suunnittelija:  Jorunn Westad Brusletto
Materiaali:  kivi
Istumapaikkoja:  350
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Geilon kulttuurikirkko (norj. Geilo kulturkyrkje) on Holin kunnassa Norjassa sijaitseva kivikirkko vuodelta 2010.
Kirkossa on muun muassa taidegalleria, kahvila ja nuorille suunnattu pelihuone.
Aiheesta muualla

Kuvia tai muita tiedostoja aiheesta Geilon kulttuurikirkko Wikimedia Commonsissa
FIA World Endurance Championship -kausi 2012

FIA World Endurance Championship -kausi 2012 oli FIA WEC -maailmanmestaruussarjan ensimmäinen kausi. Kausi alkoi 17. maaliskuuta Yhdysvalloissa Sebringin moottoriradalla ja päättyi 28. lokakuuta Kiinassa Shanghain radalla.
Kauden aikana ajettiin 12 tunnin kilpailu Sebringin radalla, 24 tunnin kilpailu Le Mansissa ja kuusi kuuden tunnin kilpailua.
Kilpailukalenteri

Kauden kilpailut:
| Nro | Kilpailu | Rata | Sijainti | Päivämäärä |
| --- | --- | --- | --- | --- |
| 1 | Sebringin 12 tunnin ajo |  Sebring International Raceway | Sebring, Florida, Yhdysvallat | 17. maaliskuuta |
| 2 | Span 6 tunnin ajo |  Circuit de Spa-Francorchamps | Spa, Belgia | 5. toukokuuta |
| 3 | Le Mansin 24 tunnin ajo |  Circuit de la Sarthe | Le Mans, Ranska | 16–17. kesäkuuta |
| 4 | Silverstonen 6 tunnin ajo |  Silverstone Circuit | Silverstone, Englanti | 26. elokuuta |
| 5 | São Paulon 6 tunnin ajo |  Autódromo José Carlos Pace | São Paulo, Brasilia | 15. syyskuuta |
| 6 | Bahrainin 6 tunnin ajo |  Bahrain International Circuit | Sakhir, Bahrain | 29. syyskuuta |
| 7 | Fujin 6 tunnin ajo |  Fuji Speedway | Oyama, Japani | 14. lokakuuta |
| 8 | Shanghain 6 tunnin ajo |  Shanghai International Circuit | Shanghai, Kiina | 28. lokakuuta |
Tulokset

| Nro | Rata | LMP1 Voittajat | LMP2 Voittajat | LMGTE Pro Voittajat | LMGTE Am Voittajat | Raportti |
| --- | --- | --- | --- | --- | --- | --- |
| 1 | Sebring |  No. 2 Audi Sport Team Joest |  No. 44 Starworks Motorsport |  No. 71 AF Corse |  No. 88 Team Felbermayr-Proton | Raportti |
| 1 | Sebring |  Allan McNish   Tom Kristensen  Rinaldo Capello |  Ryan Dalziel  Enzo Potolicchio  Stéphane Sarrazin |  Andrea Bertolini  Marco Cioci  Olivier Beretta |  Christian Ried  Paolo Ruberti  Gianluca Roda | Raportti |
| 2 | Spa-Francorchamps |  No. 3 Audi Sport Team Joest |  No. 25 ADR-Delta |  No. 77 Team Felbermayr-Proton |  No. 88 Team Felbermayr-Proton | Raportti |
| 2 | Spa-Francorchamps |  Romain Dumas   Loïc Duval  Marc Gené |  John Martin  Robbie Kerr  Tor Graves |  Marc Lieb  Richard Lietz |  Christian Ried  Gianluca Roda  Paolo Ruberti | Raportti |
| 3 | Le Mans |  No. 1 Audi Sport Team Joest |  No. 44 Starworks Motorsport |  No. 51 AF Corse |  No. 50 Larbre Compétition | Raportti |
| 3 | Le Mans |  Marcel Fässler   Benoît Tréluyer  André Lotterer |  Ryan Dalziel  Enzo Potolicchio  Tom Kimber-Smith |  Gianmaria Bruni  Giancarlo Fisichella  Toni Vilander |  Patrick Bornhauser  Julien Canal  Pedro Lamy | Raportti |
| 4 | Silverstone |  No. 1 Audi Sport Team Joest |  No. 25 ADR-Delta |  No. 51 AF Corse |  No. 61 AF Corse-Waltrip | Raportti |
| 4 | Silverstone |  Marcel Fässler  Benoît Tréluyer  André Lotterer |  Jan Charouz  Tor Graves  John Martin |  Giancarlo Fisichella  Gianmaria Bruni |  Piergiuseppe Perazzini  Marco Cioci  Matt Griffin | Raportti |
| 5 | São Paulo |  No. 7 Toyota Racing |  No. 44 Starworks Motorsport |  No. 51 AF Corse |  No. 88 Team Felbermayr-Proton | Raportti |
| 5 | São Paulo |  Alexander Wurz  Nicolas Lapierre |  Ryan Dalziel  Enzo Potolicchio  Stéphane Sarrazin |  Giancarlo Fisichella  Gianmaria Bruni |  Christian Ried  Gianluca Roda  Paolo Ruberti | Raportti |
| 6 | Bahrain |  No. 1 Audi Sport Team Joest |  No. 49 Pecom Racing |  No. 51 AF Corse |  No. 88 Team Felbermayr-Proton | Raportti |
| 6 | Bahrain |  Marcel Fässler  Benoît Tréluyer  André Lotterer |  Luis Perez Companc  Nicolas Minassian  Pierre Kaffer |  Giancarlo Fisichella  Toni Vilander |  Christian Ried  Gianluca Roda  Paolo Ruberti | Raportti |
| 7 | Fuji |  No. 7 Toyota Racing |  No. 25 ADR-Delta |  No. 77 Team Felbermayr-Proton |  No. 50 Larbre Compétition | Raportti |
| 7 | Fuji |  Alexander Wurz  Nicolas Lapierre  Kazuki Nakajima |  Tor Graves  John Martin  Shinji Nakano |  Marc Lieb  Richard Lietz |  Patrick Bornhauser  Julien Canal  Pedro Lamy | Raportti |
| 8 | Shanghai |  No. 7 Toyota Racing |  No. 25 ADR-Delta |  No.97 Aston Martin Racing |  No. 50 Larbre Compétition | Raportti |
| 8 | Shanghai |  Alexander Wurz  Nicolas Lapierre |  Tor Graves  John Martin  Mathias Beche |  Stefan Mücke  Darren Turner |  Patrick Bornhauser  Julien Canal  Pedro Lamy | Raportti |

Käännös suomeksi
Geir Bjørklund

Geir Bjørklund
Geir Bjørklund (s. 20. huhtikuuta 1969 Mo i Rana) on norjalainen lääketieteellinen kirjailija, lehtimies ja toimittaja. Hän on World Association of Medical Editorsin jäsen.
Bjørklund tunnetaan parhaiten biologisten lääkkeiden aktiivisena kannattajana. Hän on myös Tenner & Helse - ja Nordisk Tidsskrift for Biologisk Medisin -lehtien perustaja ja entinen päätoimittaja. Hän on konsultoinut Statens helsetilsyniä .
Aiheesta muualla

Geir Bjørklundin artikkeleja
Geir

| Geir |
| --- | --- |
Sukupuoli:  mies
Muunnelmia:  Geirr
Nimen merkitys:  "keihäs"
Nimen alkuperä:  muinaispohjoismainen
Levinneisyys:  Norja
Infobox OKNimi-testi OK: 
Geir on muinaispohjoismaista alkuperää oleva miehen etunimi, joka tarkoitti alun perin keihästä. Se on käytössä erityisesti Norjassa, jossa nimen sai noin 24 300 henkilöä vuosina 1900–2017. Norjassa Geirin nimipäivää vietetään 30. toukokuuta.
Tunnettuja Geir-nimisiä

Geir Andersen (s. 1964), norjalainen yhdistetyn hiihtäjä
Geir Bjørklund (s. 1969), norjalainen kirjailija ja toimittaja
Geir Botnen (s. 1959), norjalainen pianisti
Geir Draugsvoll (s. 1967), norjalainen harmonikkataiteilija
Geir Einang (s. 1965), norjalainen ampumahiihtäjä
Geir Gulliksen (s. 1963), norjalainen kirjailija
Geir Haarde (s. 1951), Islannin pääministeri 2006–2009
Geir Hallgrímsson (1925–1990), Islannin pääministeri 1974–1978
Geir Karlstad (s. 1963), norjalainen pikaluistelija
Geir Moen (s. 1969), norjalainen pikajuoksija
Geir Pollestad (s. 1978), norjalainen poliitikko
Geir Rönning (s. 1962), norjalainen muusikko
Geir Inge Sivertsen (s. 1965), norjalainen poliitikko
Geir Suursild (s. 1994), virolainen soitaja
Geir Sætveit (s. 1978), norjalainen sisustusarkkitehti
Geir Zahl (s. 1975), norjalainen muusikko
Georg Ture Engelbert Gadd

Georg Ture Engelbert Gadd
Georg Ture Engelbert Gadd (26. tammikuuta 1873 Kronstadt, Pietarin kuvernementti, Venäjä – 30. kesäkuuta 1952 Kööpenhamina, Tanska) oli suomalainen Venäjän keisarillisen laivaston kontra-amiraali.
Gaddin vanhemmat olivat kenraaliluutnantti Otto Viktorinus Gadd ja Natalie Sjöman ja puoliso vuodesta 1903 Ellen Nielssen. Myös hänen veljestään Alexander Gideon Adalbert Gaddista tuli kontra-amiraali, setä Georg Ludvig Gadd oli puolestaan vara-amiraali.
Gadd valmistui Pietarin merikadettikoulusta 1894, jolloin hänet ylennettiin midshipsmaniksi ja määrättiin palvelukseen Mustanmeren laivastoon. Seuraavan vuoden lokakuussa hän siirtyi Itämeren laivastoon, toimien 1895–1896 torpedovene Viborgin vahtipäällikkönä. Syksyllä 1896 hän palveli panssarilaiva Alexander II:n vahtiupseerina Välimeren risteilyllä ja vuoden lopusta alkaen vahtiupseerina Admiral Nahimoville ja risteilijä Rurikilla Tyynellämerellä. Hänet ylennettiin luutnantiksi huhtikuussa 1899, kesällä hän palasi Kronstadtiin aluksi kadettialus Afrikan vahtiupseeriksi ja sitten torpedovene 122:n päälliköksi. Vuonna 1902 hänet määrättiin risteilijä Bojarin rakennuttamisen taloudenhoitajaksi Kööpenhaminaan. Seuraavana vuonna hän osallistui aluksen Kaukoidän matkaan ja palveli sen jälkeen vuoden 1904 alkuun saakka torpedoveneiden Bditeljnyi ja Siljnyi päällikkönä.
Venäjän–Japanin sodan alussa Gadd toimi Siljnyin päällikkönä, alus tuhoutui taistelussa japanilaisia vastaan. Gadd haavoittui vaikeasti, mutta toipui sodan loppuun mennessä ja määrättiin torpedovene Bojkin päälliköksi. Japanilaiset upottivat myös Bojkin ja Gadd haavoittui uudelleen. Kesällä 1905 hänet siirrettiin Viaporin merikomppanian ja höyrylaiva Katajanokan päälliköksi, kapteeniluutnantiksi hän yleni 1907. Vuosina 1908–1914 Gadd toimi torpedovene Protshnyin päällikkönä, tykkivene Korejetsin vanhempana upseerina, torpedovene Razjaštšin päällikkönä, kuljetusalus Habarovskin päällikkönä ja eskaaderitorpedovene Sibirskij'n päällikkönä. Hänet ylennettiin 2. luokan kapteeniksi joulukuussa 1909. Gadd komensi mainittuja aluksia ensimmäisen maailmansodan alussa 1914–1915, yleten 1. luokan kapteeniksi joulukuussa 1914. Hän oli 1915–1917 ensin torpedovenedivisioonista muodostetun osaston päällikkö, sitten linjalaiva Andrei Pervozvannyin päällikkö ja vuoden 1917 alussa kahdesta taistelulaivaprikaatista muodostetun osaston päällikkö. Gadd ylennettiin kontra-amiraaliksi huhtikuussa 1917.
Venäjän vallankumouksen jälkeen Gadd erosi laivaston palveluksesta ja siirtyi Helsinkiin. Suomen sisällissodan aikana hän osallistui Tallinnasta tuodun sotamateriaalin kätkemiseen. Hän muutti heti sodan jälkeen pysyvästi Kööpenhaminaan.
Georg Vest

| Mitalit> Maa:   Tanska. Olympialaiset .Miesten voimistelu | Mitalit> Maa:   Tanska. Olympialaiset .Miesten voimistelu | Mitalit> Maa:   Tanska. Olympialaiset .Miesten voimistelu | Maa:   Tanska> .Miesten voimistelu |
| --- | --- | --- | --- |
|  Hopeaa | Antwerpen 1920 | joukkuekilpailu, ruotsalaissysteemi |  |
Georg Erland Larsen Vest (18. heinäkuuta 1896 Brarup – 6. joulukuuta 1977 Nykøbing Falster) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.
First Dates Suomi

| First Dates Suomi> First Dates |
| --- | --- |
Alkuperämaa:  Suomi   Iso-Britannia (alkuperäisformaatti)
Verkko:  MTV3
Aiheesta muualla
IMDb
First Dates Suomi on suomalainen tositelevisiosarja, joka perustuu brittiläiseen tositelevisioformaattiin First Dates. Ensimmäinen jakso esitettiin MTV3-kanavalla syksyllä 2019.
Fourplay

| Fourplay |
| --- | --- |

Tiedot
Toiminnassa:  1990–
Tyylilaji:  smooth jazz
Kotipaikka:   Yhdysvallat
Laulukieli:  englanti
Jäsenet:  Bob James   Nathan East   Harvey Mason   Chuck Loeb  
Levy-yhtiö:  Warner Bros.   Bluebird  
Aiheesta muualla

Infobox OKNimi-testi OK: 
Fourplay on vuonna 1990 perustettu yhdysvaltalainen smooth jazz -yhtye, jonka perustajajäsenet ovat Bob James, Lee Ritenour, Nathan East ja Harvey Mason. Yhtyeen kitaristi on vaihtunut kaksi kertaa. Vuonna 1997, Lee Ritenourin jäädessä pois, tilalle siirtyi Larry Carlton ja vuodesta 2010 kokoonpanossa kitaraa on soittanut Chuck Loeb. Yhtye on julkaissut 13 albumia, jotka ovat saaneet lukuisia Grammy-ehdokkuuksia ja kultalevyjä. Yhtyeen ensimmäinen albumi pysyi 33 listaviikkoa Billboardin aikalaisjazz-listan ykköspaikalla.
Levytykset

Fourplay (1991)
Between the Sheets (1993)
Elixir (1995
The Best of Fourplay (1997)
4 (1998)
Snowbound (1999)
Yes, Please (2000)
Heartfelt (2002)
Journey (2004)
X (2006)
Energy (2008)
Let's Touch the Sky (2010)
Espirit De Four (2012)
Aiheesta muualla

Virallinen kotisivu
Fourplayn MySpace-sivu
Georg Wallgren

Georg Wallgren
Georg Wallgren (29. tammikuuta 1814 Lapinjärvi – 8. joulukuuta 1889 Porvoo) oli suomalainen lääkäri ja valtiopäivämies.
Wallgrenin vanhemmat olivat kappalainen Yrjö Kustaa Wallgren ja Maria Helena Ursin ja puolisot vuodesta 1845 oopperataiteilija Johanna Charlotta Reithmeyer (k. 1853) ja vuodesta 1854 Emilia Karolina Ottelin, piispa Carl Gustaf Ottelinin tytär (k. 1905). Wallgren tuli ylioppilaaksi 1832 ja valmistui filosofian maisteriksi 1836 ja lääketieteen lisensiaatiksi 1845. Hän väitteli lääketieteen tohtoriksi 1847 ja sai professorin arvonimen 1868. Hän toimi Porvoon kaupunginlääkärinä 1846-1879 ja Loviisan piirilääkärinä vuodesta 1879. Helsingissä hän toimi piirilääkärinä 1882–1887. Porvarissäädyssä Wallgren oli Porvoon edustaja valtiopäivillä 1872, 1877–1878 ja 1882. Hän oli puheenjohtaja 1877–1878 valtiopäivien loppupuolen ajan.
Kuvanveistäjä Ville Vallgren ja professori Axel Wallgren olivat hänen poikiaan.
Geografia

Geografia (m.kreik. γεωγραφία, geōgrafia, lat. geographia) voi viitata seuraaviin:
maantiede, tieteenala
Geografia eli Maantieteen kuvaukset (Ta geōgrafūmena), Artemidoros Efesoslaisen maantiedettä käsittelevä teos
Geografia (Geōgrafikē hyfēgēsis), Klaudios Ptolemaioksen maantiedettä käsittelevä teos
Geografika, Strabonin maantiedettä käsittelevä teos
Gerald Feinberg

Gerald Feinberg (27. toukokuuta 1933 – 21. huhtikuuta 1992) oli Columbian yliopistossa toiminut yhdysvaltalainen fyysikko ja futuristi.
Feinbergiltä on peräisin termi takioni, teoreettinen valoa nopeammin kulkeva hiukkanen, jonka hän esitteli julkaisussaan On the possibility of faster-than-light particles. Feinberg analysoi takioneiden kvanttikenttäominaisuuksia, ennusti myonin neutriinon olemassaolon sekä kannatti kryoniikkaa julkisena palveluna.
George Grey (hiihtäjä)

George Grey Tour de Ski -osakilpailussa 2010.
George Grey (s. 22. heinäkuuta 1979 Sidcup, Lontoo, Englanti) on kanadalainen entinen maastohiihtäjä.
Maastohiihdon maailmancupissa Grey kilpaili ensimmäisen kerran vuonna 2001. Paras maailmancupin sijoitus Greyllä on kolmas sija Whistlerin parisprintistä vapaalla hiihtotavalla, jossa hän hiihti yhdessä Alex Harveyn kanssa. Paras henkilökohtainen saavutus maailmancupissa hänellä on 16. sija Davosin 15 km:n perinteisen hiihtotavan kisasta joulukuulta 2008 ja Canmoren 15 km:n vapaan hiihtotavan kisasta joulukuulta 2005.
Grey sijoittui Vancouverin olympialaisissa 2010 yhdistelmäkilpailussa kahdeksanneksi. MM-kilpailuissa hän on ollut 4 × 10 kilometrin viestissä viides Liberecissä 2009 ja parisprintissä kuudes Oberstdorfissa 2005. Hän lopetti uransa vuonna 2011.
Aiheesta muualla

George Greyn kotisivut[vanhentunut linkki]
Ford GT

Ford GT on Fordin vuosina 2004–2006 ja uudelleen vuodesta 2016 lähtien valmistama keskimoottorinen coupé-korinen superauto. Sen inspiraation lähteenä on kilpa-auto Ford GT40, jolla voitettiin Le Mansin 24 tunnin ajo neljänä peräkkäisenä vuotena 1966–1969.
Ford GT I (2004–2006)

| Ford GT I |
| --- | --- |

Valmistustiedot
Valmistusmaa:   Yhdysvallat
Valmistaja:  Ford
Konserni:  Ford Motor Company
Valmistusvuodet:  2004–2006
Tuotantomäärä:  4 038 kpl
Korimalli:  2-ovinen coupé
Luokka:  superauto
Seuraaja:  Ford GT II
Tekniset tiedot
Moottori:  V8
Iskutilavuus:  5,4 l
Polttoaine:  bensiini
Vetotapa:  takaveto
Vaihteisto:  6-vaihteinen manuaali
Uuden Ford GT:n konseptimalli esiteltiin Detroitin autonäyttelyssä tammikuussa 2002 Fordin tulevan satavuotisjuhlan kunniaksi. Tuotantomallin toimitukset alkoivat syksyllä 2004. Autosta valmistettiin Heritage Edition -erikoismallia, joka vastasi väritykseltään Gulf Oil -tallin Ford GT40 -kilpa-autoa.
Auton moottorina on mekaanisesti ahdettu 5,4-litrainen V8 teholtaan 550 hevosvoimaa. Voimansiirtona on kuusivaihteinen manuaalivaihteisto ja takaveto.
Ford GT II (2016–)

| Ford GT II |
| --- | --- |

Valmistustiedot
Valmistusmaa:   Yhdysvallat
Valmistaja:  Ford
Konserni:  Ford Motor Company
Valmistusvuodet:  2016–
Korimalli:  2-ovinen coupé
Luokka:  superauto
Edeltäjä:  Ford GT I
Tekniset tiedot
Moottori:  V6
Iskutilavuus:  3,5 l
Polttoaine:  bensiini
Vetotapa:  takaveto
Vaihteisto:  7-vaihteinen kaksoiskytkin
Detroitin autonäyttelyssä tammikuussa 2015 Ford esitteli toisen sukupolven GT:n esituotantomallin. Tuotanto alkoi joulukuussa 2016, ja mallia valmistetaan 250 kappaletta vuodessa. Syksyllä 2018 esiteltiin jälleen Gulf-väreillä maalattu Heritage Edition -erikoismalli.
Moottorina on kaksoisturboahdettu 3,5-litrainen EcoBoost V6, jonka teho on 656 hevosvoimaa. Voima välitetään takapyörille seitsemänportaisella kaksoiskytkinvaihteistolla. Kiihtyvyys nollasta sataan kestää 2,8 sekuntia ja auton huippunopeus on 357 km/h.
Aiheesta muualla

Kuvia tai muita tiedostoja aiheesta Ford GT Wikimedia Commonsissa
Tekniikan Maailman suorittama Ford GT:n koeajo Kymiringillä @ Youtube (suomeksi)
Yhdysvalloissa myymä tai valmistama mallisto
| --- | --- |
Nykyiset henkilöautot:  Fiesta | Focus | Fusion / Fusion Energi | Mustang | Taurus
Nykyiset SUV:t, vanit ja hyötyajoneuvot:  EcoSport | Edge | Escape | Expedition | Explorer | Flex | F-sarja | Ranger | Super Duty | Transit | Transit Connect
Tuotannosta poistuneet henkilöautot:  Quadricycle | A / AC | C | B | F | K | N / R / S | T | A (1927) | B / 18 / 40  | 48 | 1937 Ford | De Luxe Ford | 1941 Ford | 1949 Ford | 1952 Ford | 1955 Ford | 1957 Ford | 1960 Ford | 300 | Aspire | C-Max / C-Max Energi | Crown Victoria | Contour | Country Sedan | Country Squire | Crestline | Custom | Custom Deluxe | Customline | Deluxe | Elite | Escort | Think Neightbour | EXP | Fairlane | Fairmont | Falcon | Festiva | Five Hundred | Galaxie | Granada | GT | GT40 | LTD | LTD II | Mainline | Maverick | Pinto | Probe | Shelby Mustang | Special | Standard | Station Wagon | Super Deluxe | Telstar | Tempo | Thunderbird | Torino | V8 | XL
Tuotannosta poistuneet SUV:t, vanit ja hyötyajoneuvot:  Trucks 1903-1919 | Trucks 1920-1929 | Trucks 1930-1939 | Trucks 1940-1949 | Trucks 1950-1959 | Trucks 1960-1969 | Trucks 1970-1979 | Trucks 1980-1989 | Trucks 1990-1999 | Trucks 2000-2009 | E | TT | AA | BB | F-sarja | B-sarja | C-sarja | L-sarja | M151 MUTT | Cargo | LCF | Courier | E-sarja | Econoline | Aerostar | Bronco | Bronco II | Escape Hybrid | Excursion | Freestar | Freestyle | Ranchero | Taurus X | Windstar
Ford GT Heritage Edition
Ganbareh

| ”Ganbareh” Sash! |
| --- | --- | --- |

Singlen tiedot
 Albumilta: S4! Sash!
 Julkaistu: 24. kesäkuuta 2002
 Tuottaja(t): Sash!, Tokapi
 Tyylilaji: dance, trance
 Kesto: 03.50
 Levy-yhtiö: Virgin Records
Sash!:n muut singlet
| ”Together Again” 2000 | ”Ganbareh” 2002 | ”Run” 2002 |
”Ganbareh” on saksalaisen Sash!-tuotantoryhmän kappale sen neljänneltä studioalbumilta S4! Sash!. Virgin Records julkaisi kappaleen albumin ensimmäisenä singlenä 24. kesäkuuta 2002. Kappaleen sanat esittää Mikio. Kappale oli Euroopassa kohtalainen menestys ja saavutti singlelistan 43. sijan Saksassa ja Australiassa.
Kappale tehtiin alun perin vuoden 2002 jalkapallon MM-kilpailujen virallista albumia varten, mutta sitä ei lopulta sisällytetty julkaisuun. Kappaletta käytettiin kuitenkin jääkiekon MM-kisoissa.
Single sisältää myös Georgina Collinsin laulaman bonuskappaleen ”The Sunset”.
Kappalelista

”Ganbareh” (Single Edit) - 3:50
”The Sunset” (Single Edit; Vocals – Georgina Collins) - 3:44
”Ganbareh” (X-Tended Version) - 5:56
”Ganbareh” (Remix – Careca) - 6:10
”Ganbareh” (Bonus Trailer) - 2:56
Listasijoitukset

| Listat (2002) | Paras sijoitus |
| --- | --- |
Australia (ARIA): 43
Espanja (PROMUSICAE): 3
Saksa (Media Control Charts): 43
Sveitsi (Swiss Music Charts): 94
Tanska (Tracklisten): 7
Käännös suomeksi
Frithiof Mårtensson

Frithiof Mårtensson
Frithiof Mårtensson (19. toukokuuta 1884 – 20. kesäkuuta 1956) oli ruotsalainen kreikkalais-roomalaisen tyylin painija ja olympiavoittaja.
Mårtensson voitti olympiakultaa 73 kilogramman painoluokassa 1908 Lontoon olympialaisissa. Saman vuoden joulukuussa Wienin MM-kisoissa hän sijoittui viidenneksi. Vielä seuraavana vuonna Mårtensson voitti kultamitalin Malmössä käydyissä epävirallisissa EM-kisoissa.
Seuratasolla Mårtensson edusti IK Spartaa.
Geilo

| Geilo |
| --- | --- |

 Geilo
 Koordinaatit: 60°32′01″N, 8°12′32″E 
Valtio:  Norja
Lääni:  Buskerud
Kunta:  Hol
Pinta-ala:  
 – Maa:  2,8 km²
Väkiluku (2022):  2 020
 – Väestötiheys:  721,4 as./km²
Infobox OKVirheellinen NIMI-arvo: 
Geilo on taajama Holin kunnassa Buskerudin läänissä Norjassa. Taajaman pinta-ala on 2,8 neliökilometriä ja asukasluku 2 020 vuonna 2022. Geilossa on suosittu talviurheilukeskus, ja taajama sijaitsee liikenteen solmukohdassa; muun muassa lyhin Oslon ja Bergenin välinen reitti kulkee sen kautta.
Geilon rautatieasema Bergenin radan varrella.
Tunnettuja henkilöitä

Vetle Sjåstad Christiansen (s. 1992), ampumahiihtäjä
Terje Isungset (s. 1964), muusikko
Daniel Kvammen (s. 1988), muusikko
Olav Sletto (1886–1963), kirjailija
Aiheesta muualla

Kuvia tai muita tiedostoja aiheesta Geilo Wikimedia Commonsissa
Fredrik Gulbrandsen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 10. syyskuuta 1992 (ikä 32)
Syntymäpaikka: Drammen, Norja
Pelipaikka: hyökkääjä
Pituus: 175 cm
Seura
Seura: Molde
Pelinumero: 8
Seurat
| Vuodet | Seura | O | (M) |
| 2008 | Lillestrøm 2 | – | (–) |
| 2009–2013 | Lillestrøm | 57 | (7) |
| 2010 | → Lyn (laina) | 8 | (1) |
| 2013– | Molde | 33 | (14) |
| Yhteensä | Yhteensä | 98 | (22) |
Maajoukkue
| 2014– | Norja | 2 | (0) |
 Seurajoukkueuran tilastot kattavat vain kansalliset sarjat, päivitetty 10. toukokuuta 2015.  Maajoukkueuran tilastot päivitetty 10. toukokuuta 2015.
Fredrik Gulbrandsen (s. 10. syyskuuta 1992 Drammen) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Moldea.
Gulbrandsen teki ensiesiintymisensä Norjan pääsarjassa 16-vuotiaana 6. toukokuuta 2009, kun hänen edustamansa Lillestrøm hävisi vieraissa Startille 0–3. Hän edusti seuraa kausina 2009–2013 yhteensä 57 pääsarjaottelussa, joissa hän teki seitsemän maalia. Kesken kauden 2013 Gulbrandsen siirtyi Moldeen. Hän voitti Norjan-mestaruuden kaudella 2014.
Norjan A-maajoukkueessa Gulbrandsen teki ensiesiintymisensä vuonna 2014.
Aiheesta muualla

Kuvia tai muita tiedostoja aiheesta Fredrik Gulbrandsen Wikimedia Commonsissa
Fredrik Geronimo Björnberg

| Fredrik Geronimo Björnberg |
| --- | --- |
 Fredrik Björnberg noin vuonna 1900.
Henkilötiedot
Syntynyt: 31. toukokuuta 1857 Pori
Kuollut: 29. joulukuuta 1924 (67 vuotta)
Muut tiedot
Yritys:  Myllykoski
Fredrik Geronimo Björnberg (31. toukokuuta 1857 Pori – 29. joulukuuta 1924) oli suomalainen sotilas, teollisuusyrittäjä ja virkamies. Hän perusti 1892 yhdessä veljensä Claes Björnbergin kanssa Myllykoski Träsliperi Aktiebolagin. Eversti Fredrik G. Björnberg toimi ministerivaltiosihteerin apulaisena sekä Vaasan läänin kuvernöörinä.
Björnberg toimi upseerina 1878–1898, sai eron everstinä ja oli Suomen Pankin Pietarin konttorin komissaari 1897–1906. Vaasan läänin kuvernööri hän oli 1900–1903 ja 1905–1906 sekä ministerivaltiosihteerin apulainen 1906–1909.
Björnberg toimi Myllykoski Träsliperi Aktiebolagin hallituksen puheenjohtajana ja tuki neljännesvuosisadan ajan veljeään, isännöitsijänä toiminutta Claes Björnbergiä. Veljekset kehittivät yhdessä pienestä puuhiomosta huomattavan teollisuulaitoksen.
Myllykosken Träsliperi Aktiebolag siirtyi vuonna 1919 osaksi Yhtyneet Paperitehtaat Osakeyhtiötä. Uuden yhtiön perustavassa yhtiökokouksessa 1920 hallituksen puheenjohtajaksi valittiin kenraali Rudolf Walden. Björnberg valittiin hallituksen jäseneksi, jossa tehtävässä hän toimi kuolemaansa saakka 1924.
Aiheesta muualla

Fredrik Geronimo Björnberg. Kuka kukin oli. Wikisource.